title: 2014/766/EU: Odluka Komisije od 9. srpnja 2014. o programu državnih potpora SA.18042 (2013/C) (ex MX 17/2009) (ex NN 61/2004) koji primjenjuje Španjolska o oslobođenju od trošarine za biogoriva (priopćeno pod brojem dokumenta C(2014) 4530)  Tekst značajan za EGP

text:
                  7.11.2014

                  HR

                  Službeni list Europske unije

                  L 323/12

            ODLUKA KOMISIJE
      od 9. srpnja 2014.
      o programu državnih potpora SA.18042 (2013/C) (ex MX 17/2009) (ex NN 61/2004)
      koji primjenjuje Španjolska o oslobođenju od trošarine za biogoriva
      (priopćeno pod brojem dokumenta C(2014) 4530)
      (Vjerodostojan je samo tekst na španjolskom jeziku)
      (Tekst značajan za EGP)
      (2014/766/EU)
      EUROPSKA KOMISIJA,
      uzimajući u obzir Ugovor o funkcioniranju Europske unije, a posebno njegov članak 108. stavak 2. prvi podstavak,
      uzimajući u obzir Sporazum o Europskom gospodarskom prostoru, a posebno njegov članak 62. stavak 1. točku (a),
      nakon što se od zainteresiranih strana zatražilo da podnesu primjedbe u skladu s prethodno navedenim odredbama (1) i uzimajući u obzir njihove primjedbe,
      budući da:
      I.   POSTUPAK

                  (1)

                  Od 2006. Glavna uprava za tržišno natjecanje svake godine provodi ex-post kontrolu na uzorku mjera potpore koje provode države članice. Španjolski program oslobođenja od trošarine za biogoriva (broj predmeta NN 61/2004) Komisija je odobrila u Odluci C(2006) 2293 od 6. lipnja 2006. (dalje u tekstu „Odluka Komisije”). Taj program obuhvaćen je kontrolom za 2009./2010. (s referentnim brojem MX 17/2009), u okviru koje je Komisija ispitala provedbu uzorka programa koje su 2009. provodile države članice.

                  (2)

                  Komisija je taj program odlučila ponovno uključiti u kontrolu za 2011./2012., u okviru koje je Komisija ispitala provedbu uzorka programa koje su u razdoblju 2009.–2010. provodile države članice.

                  (3)

                  U svjetlu informacija koje je Španjolska dostavila tijekom te kontrole, Komisija je imala dvojbe u pogledu pravilne provedbe programa od strane španjolskih tijela vlasti. Stoga je odlučila pokrenuti postupak predviđen člankom 108. stavkom 2. Ugovora o funkcioniranju Europske unije (UFUE). Komisija je o svojoj odluci Španjolsku obavijestila dopisom od 17. srpnja 2013.

                  (4)

                  Španjolska je dostavila svoje primjedbe 20. rujna 2013.

                  (5)

                  Odluka Komisije o pokretanju službene istrage objavljena je u Službenom listu Europske unije7. veljače 2014. (2). Komisija je pozvala zainteresirane strane da iznesu svoje primjedbe.

                  (6)

                  Komisija je zaprimila primjedbe odsjeka za biogoriva Španjolskog udruženja proizvođača obnovljive energije (Asociación Española de Productores de Energías Renovables – APPA Biocarburantes) 5. ožujka 2014. Proslijedila ih je Španjolskoj kako bi joj omogućila da iznese svoje primjedbe. Dana 6. svibnja 2014. španjolska tijela vlasti navela su da se ne žele očitovati o primjedbama trećih strana.

            II.   DETALJAN OPIS MJERE

                  (7)

                  Program NN 61/2004 oslobođenja od trošarine za biogoriva sastoji se od primjene nulte stope španjolskog poreza na ugljikovodike. Primjenjuje se na etilni alkohol dobiven iz proizvoda poljoprivrednog ili biljnog podrijetla (bioetanol) koji u kombiniranoj nomenklaturi ima oznaku KN 2207 20, metilni alkohol dobiven iz proizvoda poljoprivrednog ili biljnog podrijetla (bioetanol) koji u kombiniranoj nomenklaturi ima oznaku KN 2905 11 00 i na proizvode s oznakama KN 1507, 1508, 1510, 1511, 1512, 1513, 1514, 1515 i 1518.

                  (8)

                  Nulta stopa poreza primjenjuje se na te proizvode neovisno o tome upotrebljavaju li se neprerađeni ili nakon kemijske prerade. Kada se biogorivo miješa s drugim tipom goriva, smanjena stopa poreza primjenjivala se isključivo na biogorivo u toj smjesi. Za potrebe trošarine smanjena stopa poreza primjenjivala se na sva biogoriva, neovisno o njihovu geografskom podrijetlu.

                  (9)

                  Komisija je program odobrila 6. lipnja 2006., a završen je 31. prosinca 2012. (3).

                  (10)

                  Analizom informacija koje su tijekom kontrole dostavila španjolska tijela vlasti, pojavile su se dvojbe u pogledu sukladnosti provedbe programa s Odlukom Komisije u 2009. i 2010. Postojale su i dvojbe povezane s mogućnosti da je Španjolska dodijelila pretjeranu naknadu korisnicima u 2010. Komisija je svoju zadršku izrazila u uvodnim izjavama 13. do 29. odluke od 17. srpnja 2013.

                  (11)

                  Komisija je od Španjolske zatražila:

                              (a)

                              da dokaže da se program u 2009. i 2010. ispravno provodio;

                              (b)

                              da dokaže da nije bilo pretjerane naknade za bioetanol u 2010. ili da, ako je do toga ipak došlo, objasni koje je mjere poduzela kako bi se izbjeglo ponavljanje te pretjerane naknade u narednim godinama;

                              (c)

                              podnese godišnja izvješća za cijelo razdoblje trajanja programa.

            III.   PRIMJEDBE ZAINTERESIRANIH STRANA

                  (12)

                  Dana 5. ožujka 2014. Komisija je zaprimila primjedbe udruženja APPA Biocarburantes, koje su bile vrlo slične primjedbama španjolskih tijela vlasti (vidjeti odjeljak IV.). To udruženje navodilo je da se program ispravno provodio.

                  (13)

                  Kada se usporede troškovi biogoriva s cijenom (prije oporezivanja) fosilnih goriva na benzinskoj postaji, čini se da su za bioetanol, kao i biodizel, naknade bile preniske u cijelom tom razdoblju, osim bioetanola u 2010. i biodizela u 2012. Prema mišljenju udruženja APPA Biocarburantes ta je metodologija pogrešna jer cijena (prije oporezivanja) fosilnih goriva na benzinskoj postaji uključuje sve troškove prijevoza i distribucije goriva do krajnjeg potrošača, dok ti logistički troškovi nisu uključeni u trošak biogoriva u navedenoj usporednoj analizi. Prema mišljenju spomenutog udruženja bilo bi primjerenije usporediti troškove proizvodnje biogoriva s međunarodnim kretanjima cijena fosilnih goriva. Primjenom te metodologije očigledno je da je u razdoblju trajanja programa naknada za biogoriva bila preniska i nema slučajeva pretjerane naknade.

                  (14)

                  Konačno, udruženje APPA Biocarburantes tvrdi da, čak i ako se uspoređuju troškovi biogoriva s cijenom (prije oporezivanja) fosilnih goriva na benzinskoj postaji, jedine dvije situacije u kojima je bila moguća pretjerana naknada bile su isključivo privremene i nastale su kao posljedica samih osobina programa fiskalnih potpora za biogoriva (apsolutni iznosi utvrđeni ex-ante i ocjenjivanje provedeno ex-post) i velike nestabilnosti cijena poljoprivrednih sirovina, što je glavna sastavnica troškova proizvodnje biogoriva. Program nije bilo potrebno prilagoditi jer nisu zabilježeni pokazatelji moguće pretjerane naknade za bioetanol u narednim godinama (2011. i 2012.), a moguća pretjerana naknada za biodizel zabilježena je u posljednjoj godini 2012. Osim toga, kasnije prilagodbe nisu bile moguće jer je program završen.

            IV.   PRIMJEDBE ŠPANJOLSKE

                  (15)

                  Španjolska tijela vlasti dostavila su svoje primjedbe 20. rujna 2013. Dana 6. svibnja 2014. navela su da se ne žele očitovati o primjedbama trećih strana koje su im proslijeđene.

                  (16)

                  U dopisu od 20. rujna 2013. španjolska tijela vlasti dostavila su informacije o troškovima proizvodnje bioetanola i biodizela te podatke o cijenama fosilnih goriva u razdoblju 2004.–2012. Dostavila su i usporedne tablice troškova biogoriva i cijene (prije oporezivanja) fosilnih goriva na benzinskoj postaji. Te tablice prikazane su u Prilogu.

                  (17)

                  Podatci i analiza koji su u tim tablicama predstavljeni temelje se na sljedećem:

                              (a)

                              Polazi se od stvarnih podataka o godišnjim troškovima proizvodnje u španjolskim postrojenjima, čemu se dodaje profitna marža od 5 %; primjenjuju se prilagodbe zbog razlike u energetskom sadržaju između biogoriva i fosilnog goriva s kojim se miješa, pri čemu se služi podatcima iz Priloga III. Direktivi 2009/28/EZ Europskog parlamenta i Vijeća (4), tj. 1,52 za bioetanol i 1,09 za biodizel.

                              (b)

                              Predmetni troškovi uspoređuju se s cijenama goriva koje zamjenjuju, tj. benzina i dizelskog goriva. Cijena koja se primjenjuje jest cijena predmetnog goriva (prije oporezivanja) na benzinskoj postaji te, stoga, uključuje bruto maržu za komercijalnu distribuciju. Razlika između troška proizvodnje biogoriva i troška zamjenskog fosilnog goriva jest gornja granica naknade.

                              (c)

                              Stvarna naknada koja se primjenjuje jednaka je trošarini na ugljikovodike koja bi se primjenjivala na bioetanol i biodizel. Bez oslobođenja, stopa koja bi se primjenjivala na predmetne proizvode u kontekstu trošarine na ugljikovodike bila bi ona koja se primjenjuje na benzin odnosno dizelsko gorivo (5).

                  (18)

                  Na temelju primjenjivih podataka, Španjolska je navela da se u razdoblju 2004.–2012. bilježi akumulirana preniska naknada za obje vrste biogoriva (455,96 EUR/1 000 l za biodizel i 897,22 EUR/1 000 l za bioetanol). Ako se svaka godina analizira odvojeno, bilježi se preniska naknada tijekom svih godina, osim za bioetanol u 2010. i biodizel u 2012.

                  (19)

                  U pogledu bioetanola, Španjolska je objasnila da je očigledna pretjerana naknada zabilježana u 2010. bila posljedica trenutačnog pada cijena sirovina, posebice poljoprivrednih sirovina, u razdoblju od siječnja do lipnja 2010. Stoga je bilo riječ o trenutačnoj situaciji, izmjenjivoj i nepredvidivoj, koja je, osim toga, automatski ispravljena rastom cijena sirovina sljedeće godine. Stoga nije bilo razloga da španjolska tijela vlasti poduzmu mjere. Španjolska je dostavila detaljne informacije o kretanjima cijena sirovina te graf s prikazom kretanja indeksa cijena šećera i žitarica (osnovica 2002.–2004. = 100).

                     Kretanja cijene sirovina u razdoblju 2009.–2011.
                      (6)

                  (20)

                  Španjolska je objasnila da se u slučaju biodizela čini da je zabilježena pretjerana naknada u 2012., ali da je program završen 31. prosinca te godine.

                  (21)

                  Španjolska je tvrdila da je cijena kojom se u toj metodologiji koristilo kao referentnom točkom za zamjenska fosilna goriva – cijena (prije oporezivanja) na benzinskoj postaji – najrigoroznija među raspoloživim mogućnostima te da bi prikladnija bila usporedba s iznosom koji je bliži cijeni tih proizvoda na svjetskom tržištu. Španjolska tijela vlasti dostavila su i tablice u kojima se uspoređuju troškovi biogoriva s cijenom fosilnih goriva na svjetskom tržištu te su naglasila da se u tom slučaju pretjerana naknada za biodizel uopće ne bilježi niti u jednoj razmatranoj godini, dok je moguća pretjerana naknada za bioetanol neznatna – 2 EUR/1 000 l, u usporedbi s 142,13 EUR/1 000 l ako se kao referentnom točkom koristi cijenom (prije oporezivanja) fosilnih goriva na benzinskoj postaji. U usporedbi s prethodnom metodologijom, akumulirana preniska naknada bila bi višestruko veća.

                  (22)

                  Španjolska tijela vlasti objasnila su da su izvijestila o svim poduzećima koja proizvode, prerađuju, drže, primaju ili otpremaju trošarinsku robu u skladu s Direktivom Vijeća 2008/118/EZ (7).

                  (23)

                  Prema definiciji iz članka 4. stavka 1. te Direktive ovlašteni držatelj trošarinskog skladišta znači fizička ili pravna osoba ovlaštena od nadležnih tijela države članice da pri obavljanju svojih poslovnih djelatnosti proizvodi, prerađuje, drži, prima ili otprema trošarinsku robu unutar sustava odgode plaćanja trošarine u trošarinskom skladištu. Prema članku 8. te Direktive, ovlašteni držatelj trošarinskog skladišta obveznik je plaćanja trošarine za koju je bila nastupila obveza obračuna.

                  (24)

                  Španjolska tijela vlasti objasnila su zašto su dostavila fiskalne podatke samo o jednom od dva poduzeća koja su potpisala ugovor o proizvodnji, djelujući u okviru podugovora, metilnih estera masnih kiselina (FAME) iz soje i palme. Kako se u tom ugovoru upućuje na trošarinsku robu u pogledu posjedovanja, kretanja i praćenja takvih proizvoda, on je uređen Direktivom 2008/118/EZ. Španjolska tijela vlasti navode da vlasnik proizvoda nije obuhvaćen definicijom ovlaštenog držatelja trošarinskog skladišta u smislu članka 4. stavka 1. navedene Direktive.

            V.   OCJENA MJERE

                  (25)

                  Komisija je prethodno u svojoj odluci u predmetu NN 61/2004 već donijela zaključak da predmetna mjera podrazumijeva državnu potporu u smislu članka 107. UFEU-a. Komisija je taj program državnih potpora ocijenila u skladu sa smjernicama Zajednice iz 2001. o državnim potporama u korist zaštite okoliša (8) i zaključila da je spojiv s unutarnjim tržištem.

                  (26)

                  Sada su španjolska tijela vlasti Glavnoj upravi za tržišno natjecanje dostavila detaljne informacije, uključujući relevantne podatke o troškovima proizvodnje bioetanola i biodizela tijekom čitavog razdoblja trajanja programa. Kada se uspoređuju troškovi proizvodnje biogoriva s cijenom (prije oporezivanja) fosilnih goriva na benzinskoj postaji, prikazani u dvjema tablicama u Prilogu ovoj Odluci, bilježe se dvije situacije pretjerane naknade: za bioetanol u 2010. i biodizel u 2012.

                  (27)

                  U pogledu alternativne metodologije koju predlaže Španjolska, a u kojoj se upućuje na cijene fosilnih goriva na svjetskom tržištu, Komisija navodi da je ta metodologija drukčija od one koju je Španjolska predložila, a Komisija primijenila za ocjenu mjere NN 61/2004. Kako Komisija provjerava je li Španjolska ispravno provodila program državnih potpora u skladu s Odlukom kojom je odobren u predmetu NN 61/2004, alternativna metodologija ne može se prihvatiti.

                  (28)

                  Unatoč tomu, Komisija navodi da nema naznake kretanja u smislu trajne pretjerane naknade. Isto tako, kada se državne potpore razmatraju tijekom čitavog razdoblja trajanja programa, nema niti naznaka pretjerane naknade općenito. Komisija prima na znanje objašnjenja koja je Španjolska dostavila (vidjeti uvodne izjave 18., 19., 20. i 22.).

                  (29)

                  U slučaju bioetanola Komisija smatra da nije bilo potrebno uvesti prilagodbe kako bi se riješila pretjerana naknada. U tom slučaju Španjolska je dokazala da je pretjerana naknada riješena, prvenstveno zahvaljujući znatnom rastu cijena sirovina od lipnja 2010. Zapravo, u 2011. i 2012. nije uopće zabilježena pretjerana naknada za bioetanol.

                  (30)

                  U pogledu biodizela Komisija navodi da se bilježi neznatna pretjerana naknada od 41,85 EUR/1 000 l u 2012. Ta pretjerana naknada zabilježena je, a da niti mjera niti posebice razina državne potpore nisu promijenjeni. Tu situaciju izazvali su vanjski faktori, konkretno veliki rast cijena fosilnog dizela u Španjolskoj. Komisija navodi da je cijena dizela u 2012. bila za 8 % veća nego u 2011., za 36 % veća nego u 2010. i za 71 % veća nego u 2009. Za usporedbu troškovi proizvodnje biodizela bili su u 2012. na istoj razini kao u 2011., za 16 % veći nego u 2010. i za 25 % veći nego u 2009. Komisija navodi da je program završen u 2012. te stoga nije bilo moguće prilagoditi oslobođenje od trošarine u cilju izbjegavanja buduće pretjerane naknade, a u skladu s uvodnom izjavom 19. Odluke Komisije u predmetu NN 61/2004. S druge strane, Komisija navodi da u 2013. i kasnije nisu dodijeljene nikakve potpore na temelju programa. Konačno, kako je objašnjeno u uvodnoj izjavi 28., tijekom čitavog razdoblja trajanja programa uopće se ne bilježi pretjerana naknada, čak i ako se uzmu u obzir podatci iz 2012. To se stoga može smatrati pokazateljem da Španjolska može primijeniti metodologiju izračuna ex-ante predviđenu programom.

                  (31)

                  Nakon što je uzela u obzir dodatne informacije koje je Španjolska dostavila, Komisija smatra da Španjolska nije prekršila svoje obveze, kako su navedene u uvodnoj izjavi 19. Odluke Komisije u predmetu NN 61/2004.

                  (32)

                  Na temelju objašnjenja koje je Španjolska dostavila o primjeni Direktive 2008/118/EZ, Komisija smatra da su španjolska tijela vlasti izvijestila o svim relevantnim poduzećima.

            VI.   ZAKLJUČAK

                  (33)

                  Komisija utvrđuje da je Španjolska ispravno provodila program državnih potpora NN 61/2004 u skladu s Odlukom Komisije kojom je odobren,

            DONIJELA JE OVU ODLUKU:
      Članak 1.
      Program državnih potpora NN 61/2004 koji je provodila Španjolska spojiv je s unutarnjim tržištem u smislu članka 107. stavka 3. točke (c) UFEU-a i ispravno se provodio u skladu s Odlukom Komisije NN 61/2004.
      Članak 2.
      Ova je Odluka upućena Kraljevini Španjolskoj.

         Sastavljeno u Bruxellesu 9. srpnja 2014.

               Za Komisiju

            Joaquín ALMUNIA

               Potpredsjednik

         (1)  SL C 37, 7.2.2014., str. 44.

         (2)  Vidjeti bilješku 1.

         (3)  SL C 219, 12.9.2006., str. 3.

         (4)  Direktiva 2009/28/EZ Europskog parlamenta i Vijeća od 23. travnja 2009. o promicanju uporabe energije iz obnovljivih izvora te o izmjeni i kasnijem stavljanju izvan snage direktiva 2001/77/EZ i 2003/30/EZ (SL L 140, 5.6.2009., str. 16.).

         (5)  U slučaju bioetanola, predmetni iznos povećao se na 371,69 EUR/1 000 l u razdoblju 2004.–2009. i na 400,69 EUR/1 000 l u razdoblju 2009.–2012. Kada je riječ o biodizelu, primjenjive stope iznosile su 269,89 EUR/1 000 l u razdoblju 2004.–2006., 278 EUR/1 000 l u razdoblju 2007.–2009. i 307 EUR/1 000 l u razdoblju 2009.–2012.

         (6)  Indeks cijena šećera počinje u donjem desnom dijelu, dok indeks cijena žitarica počinje u gornjem desnom dijelu.

         (7)  Direktiva Vijeća 2008/118/EZ od 16. prosinca 2008. o općim aranžmanima za trošarine i o stavljanju izvan snage Direktive 92/12/EEZ (SL L 9, 14.1.2009., str. 12.).

         (8)  SL C 37, 3.2.2001., str. 3.

         PRILOG

            Tablica 1.

            Troškovi proizvodnje bioetanola u Španjolskoj

                     Troškovi proizvodnje bioetanola u Španjolskoj

                     u EUR/1 000  l

                     2004.

                     2005.

                     2006.

                     2007.

                     2008.

                     2009.

                     2010.

                     2011.

                     2012.

                     Sirovine

                     (+)

                     […] (*)

                     […]

                     […]

                     […]

                     […]

                     […]

                     […]

                     […]

                     […]

                     Radna snaga

                     (+)

                     […]

                     […]

                     […]

                     […]

                     […]

                     […]

                     […]

                     […]

                     […]

                     Amortizacija

                     (+)

                     Promjenjivi i financijski troškovi

                     (+)

                     […]

                     […]

                     […]

                     […]

                     […]

                     […]

                     […]

                     […]

                     […]

                     Prijevoz i distribucija

                     (+)

                     […]

                     […]

                     […]

                     […]

                     […]

                     […]

                     […]

                     […]

                     […]

                     Prihodi od nusproizvoda

                     (–)

                     […]

                     […]

                     […]

                     […]

                     […]

                     […]

                     […]

                     […]

                     […]

                     Izravne potpore

                     (–)

                     […]

                     […]

                     […]

                     […]

                     […]

                     […]

                     […]

                     […]

                     […]

                        Ukupni troškovi proizvodnje

                        603

                        692

                        672

                        582

                        602

                        581

                        510

                        688

                        763

                     Marža proizvodnje (5 %)

                     (+)

                        30

                        35

                        34

                        29

                        30

                        29

                        26

                        34

                        38

                     Faktor prilagodbe za razliku u energetskom sadržaju

                     (+)

                        329

                        378

                        367

                        318

                        329

                        317

                        278

                        376

                        417

                        Ukupni troškovi bioetanola (prije oporezivanja)

                     (B)

                        962

                        1 104

                        1 073

                        929

                        961

                        927

                        814

                        1 098

                        1 218

                        Troškovi za 95-oktanski benzin (prije oporezivanja)

                     (P)

                        351,8

                        427,0

                        483,3

                        497,0

                        560,8

                        436,7

                        555,4

                        674,6

                        741,0

                     Gornja granice naknade

                     (M) = (B) – (P)

                     610,6

                     677,4

                     589,2

                     431,9

                     400,0

                     490,6

                     258,6

                     423,4

                     476,7

                     Trošarina na ugljikovodike (IEH)

                     (IEH)

                     371,7

                     371,7

                     371,7

                     371,7

                     371,7

                     371,7

                     400,7

                     400,7

                     400,7

                     400,7

                        Preniska naknada (I)

                     (I) = (M) – (IEH)

                     238,90

                     305,74

                     217,52

                     60,18

                     28,30

                     118,89

                     89,89

                     – 142,13

                     22,76

                     76,06

                                    Izvor:

                                 španjolska tijela vlasti

            Tablica 2.

            Troškovi proizvodnje biodizela u Španjolskoj

                     Troškovi proizvodnje biodizela u Španjolskoj

                     u EUR/1 000  l

                     2004.

                     2005.

                     2006.

                     2007.

                     2008.

                     2009.

                     2010.

                     2011.

                     2012.

                     Sirovine

                     (+)

                     […] (**)

                     […]

                     […]

                     […]

                     […]

                     […]

                     […]

                     […]

                     […]

                     Radna snaga

                     (+)

                     […]

                     […]

                     […]

                     […]

                     […]

                     […]

                     […]

                     […]

                     […]

                     Amortizacija

                     (+)

                     Promjenjivi i financijski troškovi

                     (+)

                     […]

                     […]

                     […]

                     […]

                     […]

                     […]

                     […]

                     […]

                     […]

                     Prijevoz i distribucija

                     (+)

                     […]

                     […]

                     […]

                     […]

                     […]

                     […]

                     […]

                     […]

                     […]

                     Prihodi od nusproizvoda

                     (–)

                     […]

                     […]

                     […]

                     […]

                     […]

                     […]

                     […]

                     […]

                     […]

                     Izravne potpore

                     (–)

                     […]

                     […]

                     […]

                     […]

                     […]

                     […]

                     […]

                     […]

                     […]

                        Ukupni troškovi proizvodnje

                     553

                     744

                     710

                     762

                     992

                     733

                     791

                     917

                     918

                     Marža proizvodnje (5 %)

                     (+)

                     28

                     37

                     36

                     38

                     50

                     37

                     40

                     46

                     46

                     Faktor prilagodbe za razliku u energetskom sadržaju

                     (+)

                     52

                     70

                     67

                     72

                     94

                     69

                     75

                     87

                     87

                        Ukupni troškovi biodizela (prije oporezivanja)

                     (B)

                     633

                     852

                     813

                     872

                     1 135

                     839

                     905

                     1 050

                     1 051

                        Troškovi dizelskog goriva A (prije oporezivanja)

                     (P)

                     355,0

                     476,0

                     521,7

                     524,9

                     672,8

                     459,0

                     576,5

                     727,9

                     785,5

                     Gornja granice naknade

                     (M) = (B) – (P)

                     277,9

                     375,5

                     290,9

                     347,2

                     462,5

                     379,9

                     379,9

                     328,8

                     321,6

                     265,2

                     Trošarina na ugljikovodike

                     (IEH)

                     269,86

                     269,86

                     269,86

                     278

                     278

                     278

                     307

                     307

                     307

                     307

                        Preniska naknada (I)

                     (I) = (M) – (IEH)

                     8,05

                     105,65

                     21,04

                     69,21

                     184,54

                     101,92

                     72,92

                     21,80

                     14,61

                     –41,85

                                    Izvor:

                                 španjolska tijela vlasti

            (*)  Poslovna tajna

            (**)  Poslovna tajna


title: Odluka Vijeća od 4. prosinca 1962. o koordinaciji politika o strukturi poljoprivrede

text:
               03/Sv. 041

               HR

               Službeni list Europske unije

               3

         31962D1217(02)

               P 136/2892

               SLUŽBENI LIST EUROPSKE UNIJE

               04.12.1962.

      ODLUKA VIJEĆA

   od 4. prosinca 1962.
   o koordinaciji politika o strukturi poljoprivrede
   VIJEĆE EUROPSKE EKONOMSKE ZAJEDNICE,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir prijedlog Komisije,
   uzimajući u obzir mišljenje Skupštine,
   budući da djelovanje i razvoj zajedničkog tržišta poljoprivrednih proizvoda mora biti praćeno oblikovanjem zajedničke poljoprivredne politike, čiji je sastavni dio politika o strukturi poljoprivrede;
   budući da je u skladu s člankom 39. stavkom 1. točkama (a) i (b) Ugovora jedan od ciljeva zajedničke poljoprivredne politike povećati produktivnost u poljoprivredi i tako osigurati primjeren životni standard za poljoprivrednu zajednicu, posebno kroz povećanje individualnog dohotka osoba koje se bave poljoprivredom; budući da se za postizanje ovih ciljeva u strukturi poljoprivrede trebaju očuvati zdravi elementi, a ukloniti strukturni nedostaci;
   budući da pri provedbi strukturne politike u okviru zajedničke poljoprivredne politike treba uzeti u obzir trendove na poljoprivrednim tržištima; budući da je stoga potrebna tijesna suradnja politike o poljoprivrednim tržištima i politike o strukturi poljoprivrede; budući da je, nadalje, bitno imati na umu da je struktura poljoprivrede tijesno povezana s gospodarstvom kao cjelinom;
   budući da je stoga potrebno s jedne strane uskladiti strukturnu politiku s politikom regionalnog razvoja, i s druge u okviru politike regionalnog razvoja uvesti dodatne mjere namijenjene lakšoj prilagodbi ekonomskim i socijalnim trendovima;
   budući da postoje strukturni nedostaci na lokalnoj i regionalnoj razini i da su strukturna poboljšanja moguća samo uz aktivnu suradnju onih na koje se to neposredno odnosi; budući da su prema tome za provedbu strukturne politike prije svega odgovorne države članice;
   budući da bi u okviru Zajednice ipak trebalo poduzeti korake za poticanje napora za poboljšanje strukture poljoprivrede i učiniti sve što je moguće za povećanje gospodarskog potencijala i konkurentnosti poljoprivrede;
   budući da koordinacija strukturnih politika država članica koju provodi Zajednica predstavlja sredstvo za usklađivanje takvih politika sa zajedničkom poljoprivrednom politikom i s drugim ciljevima Zajednice;
   budući da koordinacija strukturnih politika zahtijeva tijesnu i trajnu suradnju između država članica i Komisije; budući da se to može najučinkovitije postići kroz utemeljenje stalnog odbora kojeg bi sačinjavali predstavnici svake države članice i kojim bi predsjedao predstavnik Komisije;
   budući da je potrebno da Komisija jednom godišnje Skupštini i Vijeću podnese izvješće o strukturi, koje donosi cjelovito stanje u Zajednici u pogledu strukture poljoprivrede i uključuje procjenu strukturnih politika država članica u odnosu na ciljeve zajedničke poljoprivredne politike;
   budući da bi u sklopu usklađivanja strukturnih politika trebalo poduzeti korake kojima bi se osiguralo odgovarajuće i usklađeno korištenje mogućnosti financiranja koje nudi Zajednica u svrhu potpore poljoprivrednoj strukturi, a navedene mogućnosti osiguravaju prije svega Fond za smjernice i jamstva (u pogledu mjera obuhvaćenih člankom 3. stavkom 1. točkom (d) i člankom 2. stavkom 2. točkom (c) Uredbe Vijeća br. 25 o financiranju zajedničke poljoprivredne politike, Europski socijalni fond i Europska investicijska banka;
   budući da je potrebno da Komisija, pozivajući se pritom posebno na izvješće o strukturi, u skladu s člankom 43. Ugovora podnese na usvajanje Vijeću prijedloge kojima bi se poboljšala struktura poljoprivrede i omogućila koordinacija strukturnih politika država članica;
   budući da je za koordinaciju strukturnih politika država članica od presudne važnosti informiranost o stanju u državama članicama u pogledu strukture poljoprivrede i njihovih poljoprivrednih politika, te posebno o provedenim mjerama za poboljšanje te strukture, kao i o uvjetima na regionalnoj razini; budući da bi države članice morale Komisiji dostaviti potrebne informacije;
   budući da bi za postizanje učinkovite koordinacije strukturnih politika države članice trebale Komisiji dostaviti podrobne informacije o svim predloženim višegodišnjim planovima i regionalnim programima te nacrte svih predloženih zakona i drugih propisa, ili, ako ti ne postoje u obliku nacrta, opise glavnih odredaba predviđenih propisa;
   budući da je moguće osigurati učinkovitu koordinaciju strukturnih politika država članica u pogledu takvih prijedloga samo ako je Komisija ovlaštena da izrazi svoje mišljenje o prijedlozima i mora objaviti svoje mišljenje na zahtjev države članice;
   budući da koordinacija strukturnih politika zahtijeva, posebno u pogledu usklađivanja nacionalnog zakonodavstva, poznavanje svih relevantnih zakona i drugih propisa na snazi u državama članicama; budući da je poželjno da države članice Komisiji dostave bilo koje druge informacije koje su joj potrebne u svrhu koordinacije strukturnih politika,
   DONIJELO JE OVU ODLUKU:
   Članak 1.
   1.   Zbog daljnje koordinacije politika o strukturi poljoprivrede i postizanja bliže i trajnije suradnje između država članica i Komisije, Komisiji se pridružuje Stalni odbor za poljoprivrednu strukturu (dalje u tekstu: Odbor).
   2.   Odbor je odgovoran za proučavanje strukturnih politika država članica zajedno s bilo kojim mjerama i programima za poboljšanje strukture poljoprivrede koje one predlažu. Pri tom proučavanju uzima se u obzir međusobni odnos između strukturne politike i politike regionalnog razvoja te politike poljoprivrednih tržišta, kao i trendovi na poljoprivrednim tržištima. Odbor je odgovoran za osiguranje razmjene informacija između država članica i Komisije u pogledu pitanja vezanih za strukturnu politiku. Komisija se savjetuje s Odborom o problemima u vezi sa strukturom poljoprivrede. Odbor pomaže Komisiji pri pripremanju dijela (a) izvješća o strukturi propisanog u članku 2.
   3.   Odbor sačinjavaju predstavnici svake države članice, a predsjeda mu predstavnik Komisije.
   4.   Komisija obavlja tajničke djelatnosti za potrebe Odbora.
   5.   Odbor donosi svoj poslovnik.
   Članak 2.
   Komisija jednom godišnje podnosi izvješće o strukturi Skupštini i Vijeću, koje sadrži:

               (a)

               pregled stanja u vezi sa strukturom poljoprivrede u državama članicama i njihovih politika u tom pogledu, zajedno s rasporedom mjera poduzetih za provedbu takvih politika;

               (b)

               studiju koja proučava prirodu, geografsku raspodjelu, opseg i financiranje tih mjera, koje se uzimaju u obzir u kontekstu strukturnih politika država članica, i koja također proučava učinkovitost takvih mjera u odnosu na ciljeve zajedničke poljoprivredne politike i na dugoročna potencijalna tržišta koja se pod uobičajenim okolnostima mogu očekivati za poljoprivredne proizvode;

               (c)

               informacije u vezi sa sljedećim stavkama u pogledu koordinacije politika o strukturi poljoprivrede na razini Zajednice:

                           (1)

                           mjere poduzete u svrhu takve koordinacije;

                           (2)

                           financiranje koje osigurava Zajednica;

                           (3)

                           rezultate takvih mjera i financiranja.

         Članak 3.
   U skladu s člankom 43. Ugovora, Vijeće posebno na temelju izvješća o strukturi usvaja potrebne mjere za koordinaciju strukturnih politika država članica. Pri predlaganju takvih mjera Komisija uzima u obzir postojeća sredstva financiranja koja osigurava Zajednica, pod uvjetom da predložene mjere opravdavaju financiranje iz tog izvora uzimajući u obzir odluke Vijeća u vezi s financiranjem koje osigurava Zajednica.
   Članak 4.
   1.   Države članice Komisiji jednom godišnje dostavljaju potrebnu dokumentaciju s informacijama za izradu izvješća o strukturi poljoprivrede. Takve informacije se posebno odnose na:

               —

               stanje u pogledu strukture poljoprivrede, pri čemu se uzimaju u obzir regionalni uvjeti i politike regionalnog razvoja,

               —

               odnos između strukture poljoprivrede i tržišnih politika,

               —

               priroda, opseg i financiranje mjera za poboljšanje strukture koje su poduzete tijekom prethodne godine,

               —

               priroda i opseg mjera za poboljšanje strukture koje su predviđene za tekuću godinu.

         2.   Nakon savjetovanja s Odborom, Komisija određuje oblik u kojem države članice dostavljaju ove informacije i utvrđuje datum za njihovo dostavljanje.
   Članak 5.
   Države članice pravovremeno Komisiju obavješćuju o sljedećem ako to sadrži mjere za poboljšanje strukture:

               —

               u što je većem opsegu moguće, nacrte predloženih zakona i drugih propisa ili, ako ne postoje u obliku nacrta, opise glavnih odredaba predviđenih propisa,

               —

               nacrte višegodišnjih planova i regionalnih programa.

         Članak 6.
   Komisija

               —

               može izraziti svoje mišljenje o bilo kojem nacrtu zakona ili drugog propisa, višegodišnjem planu ili regionalnom programu koji joj je dostavljen u skladu s člankom 5.,

               —

               izražava mišljenje o istome na zahtjev države članice.

         Komisija se u oba slučaja savjetuje s Odborom.
   Članak 7.
   Države članice u roku tri mjeseca od stupanja na snagu ove Odluke, posebno u svrhu usklađivanja nacionalnog zakonodavstva, dostavljaju Komisiji podrobne podatke o svim postojećim zakonima i drugim propisima u vezi s poboljšanjem strukture poljoprivrede. Ne dovodeći u pitanje odredbe članka 5., podaci o svim zakonima i drugim propisima usvojenim nakon tog dana dostavljaju se odmah po njihovom stupanju na snagu.
   Članak 8.
   Države članice Komisiji na njezin zahtjev dostavljaju bilo koje druge informacije koje su joj potrebne u svrhu koordinacije politika o strukturi poljoprivrede na razini Zajednice.
   Članak 9.
   Ova je Odluka upućena državama članicama.

      Sastavljeno u Bruxellesu 4. prosinca 1962.

            Za Vijeće

            Predsjednik

         E. COLOMBO


Odluka Komisije od 24/10/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7034 - TRITON / AE HOLDING) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 03/12/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6910 - GAZPROM / WINTERSHALL / TARGET COMPANIES) prema Uredbi Vijeća (EZ) br. 139/2004 (Samo je engleski tekst vjerodostojan)


title: 92/341/EEZ: Odluka Komisije od 3. lipnja 1992. u vezi s kompjutorskim pronalaženjem lokalnih Animo jedinica

text:
               03/Sv. 53

               HR

               Službeni list Europske unije

               7

         31992D0341

               L 188/37

               SLUŽBENI LIST EUROPSKE UNIJE

         ODLUKA KOMISIJE
   od 3. lipnja 1992.
   u vezi s kompjutorskim pronalaženjem lokalnih Animo jedinica
   (92/341/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima u trgovini određenim živim životinjama i proizvodima unutar Zajednice radi uspostave unutarnjeg tržišta (1), kako je zadnje izmijenjena Direktivom 91/628/EEZ (2), a posebno njezin članak 20. stavak 3.,
   budući da je 19. srpnja 1991. Komisija donijela Odluku 91/398/EEZ o kompjutorskoj mreži za povezivanje veterinarskih tijela (Animo) (3), a 21. veljače 1992. Odluku 92/175/EEZ kojom uspostavlja popis i identitet jedinica računalne mreže Animo (4);
   budući da, kako bi se osiguralo nesmetano djelovanje mreže Animo, treba donijeti odredbu za kompjutorski sustav koji omogućuje prepoznavanje odredišne jedinice putem poštanskih odredišta;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   1.   Svaka država članica prije 15. lipnja 1992. Komisiji šalje, u elektroničkom obliku kako je prikazano u Prilogu, popis poštanskih odredišta po abecednom redu. Svako poštansko odredište popraćuje se identifikacijskim brojem odgovarajuće lokalne jedinice.
   2.   Na temelju podataka koje države članice pošalju u skladu sa stavkom 1., Komisija uspostavlja, u kompjutorskom obliku koji se uklapa u aplikacijski softver kako je određeno četvrtom alinejom članka 2. stavka 2. Odluke 91/398/EEZ, prikaz koji za čitavu Zajednicu pokazuje poštanska odredišta kojima su pridruženi identifikacijski brojevi lokalnih jedinica i taj prikaz šalju državama članicama.
   3.   Prikaz koji se spominje u stavku 2. Komisija redovito ažurira s obzirom na podatke koje joj šalju države članice.
   Članak 2.
   Ova je Odluka upućena državama članicama.

      Sastavljeno u Bruxellesu 3. lipnja 1992.

            Za Komisiju

         Ray MAC SHARRY

            Član Komisije

      (1)  SL L 224, 18.8.1990., str. 29.

      (2)  SL L 340, 11.12.1991., str. 17.

      (3)  SL L 221, 9.8.1991., str. 30.

      (4)  SL L 80, 25.3.1992., str. 1.
   PRILOG

      Opis formata zapisa u koji se trebaju upisati podaci potrebni za kompjutorsko pronalaženje lokalnih Animo jedinica

               Opis područja

               Dužina

               Format

                           1.

                           Opis „poštanskog odredišta”:

                                       —

                                       Za Belgiju: „Commune”

                                       —

                                       Za Dansku: „By”

                                       —

                                       Za Njemačku: „Gemeinde”

                                       —

                                       Za Grčku: „Nomos”

                                       —

                                       Za Španjolsku: „Municipio”

                                       —

                                       Za Francusku: „Département”

                                       —

                                       Za Irsku: „County”

                                       —

                                       Za Italiju: „Commune”

                                       —

                                       Za Luksemburg: „Pays”

                                       —

                                       Za Nizozemsku: „Gemeenten”

                                       —

                                       Za Portugal: „Freguesia”

                                       —

                                       Za Ujedinjenu Kraljevinu: „Post Town”

               44

               znakovi

                           2.

                           Poštanska oznaka (tamo gdje je primjenjivo)

               6

               znakovi

                           3.

                           Oznaka lokalne veterinarske jedinice prema Odluci 92/175/EEZ

               7

               znakovi

      Obilježja potpore: Disketa u formatu 3,5 inča s prostorom od 720 K ili 1,44 MB.

      Dokument u formatu ASCII.


title: Akt Vijeća od 27. studenoga 2003. o sastavljanju na temelju članka 43. stavka 1. Konvencije o osnivanju Europskog policijskog ureda (Konvencija o Europolu) Protokola o izmjeni te Konvencije

text:
               19/Sv. 14

               HR

               Službeni list Europske unije

               269

         32004F0106(01)

               C 002/1

               SLUŽBENI LIST EUROPSKE UNIJE

         AKT VIJEĆA
   od 27. studenoga 2003.
   o sastavljanju na temelju članka 43. stavka 1. Konvencije o osnivanju Europskog policijskog ureda (Konvencija o Europolu) Protokola o izmjeni te Konvencije
   (2004/C 2/01)
   VIJEĆE EUROPSKE UNIJE,
   uzimajući u obzir Konvenciju o osnivanju Europskog policijskog ureda (Konvencija o Europolu) (1), a posebno njezin članak 43. stavak 1.,
   uzimajući u obzir inicijativu Kraljevine Danske (2),
   uzimajući u obzir mišljenje Europskog parlamenta (3),
   uzimajući u obzir mišljenje Upravnog odbora Europola (4),
   budući da:

               (1)

               U skladu s člankom 30. stavkom 2. Ugovora o Europskoj uniji, u razdoblju od pet godina od stupanja na snagu Amsterdamskog ugovora 1. svibnja 1999., Vijeće promiče suradnju u različitim područjima, inter alia, putem Europola.

               (2)

               Na sastanku Europskog vijeće u Tampereu u listopadu 1999. navedeno je da Europol ima ključnu ulogu u pogledu suradnje između tijela država članica u području istraga prekograničnog kriminala u podršci suzbijanja, analize i istraživanja kriminaliteta na razini Unije. Europsko vijeće pozvalo je Vijeće da pruži Europolu potrebnu potporu,

         ODLUČILO JE sastaviti priloženi Protokol o izmjeni Konvencije o osnivanju Europskog policijskog ureda (Konvencija o Europolu) koji su danas potpisali predstavnici vlada država članica, i
   PREPORUČUJE da države članice usvoje ovaj Protokol u skladu s vlastitim odgovarajućim ustavnim odredbama.

      Sastavljeno u Bruxellesu 27. studenoga 2003.

            Za Vijeće

            Predsjednik

         R. CASTELLI

      (1)  SL C 316, 27.11.1995., str. 2.

      (2)  SL C 172, 18.7.2002., str. 15.

      (3)  Mišljenje doneseno 9. travnja 2003. (još nije objavljeno u Službenom listu).

      (4)  Mišljenje doneseno 31. listopada 2002.; dodatno mišljenje doneseno 24. lipnja 2003.
   IZJAVA VIJEĆA
   Vijeće je suglasno da se uputom Europola da se s „prevarom” postupa kao s jednim od oblika kriminala iz Priloga Konvenciji o Europolu prenosi na Europol, u mjeri u kojoj se to odnosi na porezne prijevare i carinske prijevare, nadležnost samo u području poboljšanja učinkovitosti i suradnje nadležnih tijela država članica nadležnih za djelovanje sustava kaznenog progona, a ne njihovih tijela nadležnih za osiguranje naplate poreza i carina.


title: 2001/679/EZ: Odluka Komisije od 29. kolovoza 2001. o odluci o mogućem uvrštenju nekih aktivnih tvari u Prilog I. Direktivi 91/414/EEZ (priopćena pod brojem dokumenta C(2001) 2495)  Tekst značajan za EGP

text:
               03/Sv. 45

               HR

               Službeni list Europske unije

               117

         32001D0679

               L 239/39

               SLUŽBENI LIST EUROPSKE UNIJE

         ODLUKA KOMISIJE
   od 29. kolovoza 2001.
   o odluci o mogućem uvrštenju nekih aktivnih tvari u Prilog I. Direktivi 91/414/EEZ
   (priopćena pod brojem dokumenta C(2001) 2495)
   (Tekst značajan za EGP)
   (2001/679/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 2001/49/EZ (2),
   uzimajući u obzir Uredbu Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (3), kako je zadnje izmijenjena Uredbom (EZ) br. 2266/2000 (4), a posebno njezin članak 7. stavak 3.A točku (d) i stavak 4.,
   budući da:

               (1)

               Uredbom Komisije (EZ) br. 933/94 od 27. travnja 1994. o utvrđivanju aktivnih tvari u sredstvima za zaštitu bilja i imenovanju država članica izvjestiteljica za provedbu Uredbe (EEZ) br. 3600/92 (5), kako je zadnje izmijenjena Uredbom (EZ) br. 2230/95 (6), utvrđuju se države članice izvjestiteljice i podnositelji prijave za svaku aktivnu tvar.

               (2)

               Člankom 7. Uredbe (EEZ) br. 3600/92 utvrđuje se da su države članice dužne za svaku aktivnu tvar za koju su određene kao države izvjestiteljice ispitati dokumentaciju i podnijeti Komisiji izvješće o svojoj ocjeni informacija koje su dostavili podnositelji prijave u skladu s odredbama članka 6. stavka 1. te Uredbe.

               (3)

               Države članice izvjestiteljice podnijele su tražena izvješća i utvrdile u njima daljnje zahtjeve za podacima. Po primitku izvješća o karbendazimu i tiofanatmetilu Komisija ih je proslijedila državama članicama radi informiranja te se savjetovala sa stručnjacima država članica kao i s glavnim podnositeljima prijava, kao što je predviđeno člankom 7. stavkom 3. Uredbe 3600/92. Međutim, Komisiji još nije bilo moguće provesti konzultacije o izvješćima odnosno posebno o zahtjevima za podacima za ostale aktivne tvari iz Priloga I. ovoj Odluci sa stručnjacima država članica ili s bilo kojim od podnositelja prijave, kako je predviđeno člankom 7. stavkom 3. Uredbe (EEZ) br. 3600/92.

               (4)

               Prema članku 7. stavku 4. Uredbe (EEZ) br. 3600/92 sve potrebne podatke treba dostaviti najkasnije do 25. svibnja 2002. Odgovornost je podnositelja prijave da osigura izradu dokumentacije o ispunjavanju zahtjeva za podacima iz Priloga II. i Priloga III. Direktivi 91/414/EEZ za ograničen opseg reprezentativnih upotreba. Međutim, radi pružanja pomoći podnositeljima prijava navedenih tvari prilikom pripreme potrebnih studija za sastavljanje njihove dokumentacije, Komisija je nakon konzultacija sa Stalnim odborom za biljno zdravstvo utvrdila određene studije i informacije koje su potrebne za ocjenu sigurnosti i djelotvornosti predmetnih tvari.

               (5)

               Do sada dostavljene informacije nisu dovoljne kako bi se utvrdilo ispunjavaju li ili ne sredstva za zaštitu bilja koji sadrže dotične aktivne tvari, općenito uzevši i u predloženim uvjetima upotrebe, zahtjeve iz članka 5. stavka 1. točaka (a) i (b) Direktive 91/414/EEZ. Stoga nije moguće donijeti odluku o uvrštenju navedenih aktivnih tvari u Prilog I. Direktivi 91/414/EEZ.

               (6)

               Člankom 8. stavak 3. Direktive 91/414/EEZ predviđa se da države članice imaju obvezu primjenjivati zahtjeve iz članka 4. stavka 1. točke (b) alineje i. do v. i stavka 1. točaka (c) do (f) u skladu s nacionalnim odredbama kojima se uređuju podaci koje je potrebno osigurati. Nacrtima izvješća o procjeni iz uvodne izjave 2. nisu utvrđena pitanja koja se ne mogu ublažiti primjerenim mjerama upravljanja rizicima na razini država članica. Stoga nije primjereno u ovoj fazi obustaviti sredstva za zaštitu bilja koji sadrže te aktivne tvari prije nego se dostave i procijene dodatne tražene informacije. Stoga je potrebno donijeti odluku o odgađanju odluke o mogućem uvrštenju navedenih aktivnih tvari u Prilog I. Direktivi 91/414/EEZ.

               (7)

               Nakon rasprava u okviru Stalnog odbora za biljno zdravstvo te u skladu s mišljenjem tog Odbora Komisija je utvrdila daljnje podatke koji su potrebni kao minimum za utvrđivanje ispunjavaju li tvari iz uvodne izjave 4. zahtjeve iz članka 5. Direktive 91/414/EEZ. Države članice izvjestiteljice stoga moraju detaljno informirati podnositelje prijava o svim dodatnim studijama i informacijama koje su potrebne radi dokazivanja ispunjavanja tih zahtjeva.

               (8)

               Kako bi se državama članicama i Komisiji omogućilo planiranje njihova rada, podnositelj prijave koji želi da država članica izvjestiteljica i Komisija nastave s postupkom revizije mora se bezuvjetno obvezati na dostavljanje dodatnih traženih informacija. Kako bi se omogućilo Komisiji da završi svoj rad na programu koji je utvrđen Uredbom (EEZ) br. 3600/92 u prihvatljivom roku, potrebno je odrediti rok unutar kojeg podnositelji prijava predmetnih tvari moraju pripremiti svoje podatke. Taj rok mora biti što kraći, uzimajući u obzir vrijeme koje je potrebno za provedbu potrebnih studija.

               (9)

               Ako određena aktivna tvar ne ispunjava zahtjeve ove Odluke o podnošenju potrebnih informacija, zainteresirane strane ipak mogu tražiti uvrštenje te tvari u Prilog I. Direktivi 91/414/EEZ, u skladu s postupcima iz članka 6. stavka 2. te Direktive, na neki kasniji datum.

               (10)

               Ova odluka ne dovodi u pitanje bilo koje mjere koje kasnije poduzme Komisija vezano uz predmetne aktivne tvari u okviru Direktive Vijeća 79/117/EEZ od 21. prosinca 1978. o zabrani stavljanja na tržište i upotrebe sredstava za zaštitu bilja koji sadrže određene aktivne tvari (7), kako je zadnje izmijenjena Aktom o pristupanju Austrije, Finske i Švedske.

               (11)

               Mjere iz ove Odluke u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Odluka o mogućem uvrštenju aktivnih tvari iz Priloga ovoj Odluci u Prilog I. Direktivi 91/414/EEZ odgađa se do primitka informacija iz članka 2. ove Odluke.
   Članak 2.
   Države članice izvjestiteljice dužne su obavijestiti podnositelje prijava vezano uz svaku aktivnu tvar iz Priloga ovoj Odluci o obvezi izrađivanja dokumentacije o ispunjavanju zahtjeva za podacima iz Priloga II. i III. Direktivi 91/414/EEZ za ograničen opseg reprezentativnih upotreba. Države članice izvjestiteljice dužne su obavijestiti podnositelje prijava, ne dovodeći u pitanje daljnje zahtjeve koji mogu biti postavljeni kasnije, o dodatnim potrebnim studijama i informacijama koje je utvrdila Komisija nakon konzultacija sa Stalnim odborom za biljno zdravstvo.
   Svaka država članica izvjestiteljica dužna je obavijestiti svakog dotičnog podnositelja prijave da ako želi da izvjestitelj i Komisija nastave s postupkom revizije radi uvrštenja određene tvari u Prilog I. Direktivi 91/414/EEZ, on mora priopćiti izvjestitelju i Komisiji u roku od tri mjeseca od dana objave ove Odluke svoju obvezu da će osigurati da njegova dokumentacija ispunjava, najkasnije do datuma navedenih u Prilogu ovoj Odluci, zahtjeve iz Priloga II. i III. Direktivi 91/414/EEZ, i dostaviti izvjestitelju studije i informacije iz prvog stavka što je prije moguće, a najkasnije do datuma navedenih u Prilogu ovoj Odluci.
   Članak 3.
   Ako za pojedine aktivne tvari potrebne informacije ne budu primljene do datuma navedenih u Prilogu, država članica izvjestiteljica obavijestit će o tome Komisiju što je prije moguće, a najkasnije u roku od dva mjeseca.
   Članak 4.
   Države članice izvjestiteljice dužne su odmah obavijestiti podnositelje prijava aktivnih tvari iz članka 1. o ovoj Odluci.
   Članak 5.
   Ova je Odluka upućena državama članicama.

      Sastavljeno u Bruxellesu 29. kolovoza 2001.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 176, 29.6.2001., str. 61.

      (3)  SL L 366, 15.12.1992., str. 10.

      (4)  SL L 259, 13.10.2000., str. 27.

      (5)  SL L 107, 28.4.1994., str. 8.

      (6)  SL L 225, 22.9.1995., str. 1.

      (7)  SL L 33, 8.2.1979., str. 36.

      PRILOG

                  Krajnji rok za podnošenje studija

                  Krajnji rok za podnošenje utvrđenih dugoročnih studija

                  Karbendazim

                  25.5.2002.

                  Desmedifam

                  25.5.2002.

                  Mancozeb

                  25.5.2002.

                  31.12.2002.

                  Maneb

                  25.5.2002.

                  Metiram

                  25.5.2002.

                  30.4.2003.

                  Fenmedifam

                  25.5.2002.

                  Procimidon

                  25.5.2002.

                  Tiofanat-metil

                  25.5.2002.


title: 2009/873/EZ: Odluka Komisije od 30. studenoga 2009. o izmjeni Odluke 2006/168/EZ u pogledu popisa timova za skupljanje i proizvodnju zametaka odobrenih za uvoz goveđih zametaka u Zajednicu (priopćena pod brojem dokumenta C(2009) 9320)  Tekst značajan za EGP

text:
               03/Sv. 52

               HR

               Službeni list Europske unije

               190

         32009D0873

               L 315/22

               SLUŽBENI LIST EUROPSKE UNIJE

         ODLUKA KOMISIJE
   od 30. studenoga 2009.
   o izmjeni Odluke 2006/168/EZ u pogledu popisa timova za skupljanje i proizvodnju zametaka odobrenih za uvoz goveđih zametaka u Zajednicu
   (priopćena pod brojem dokumenta C(2009) 9320)
   (Tekst značajan za EGP)
   (2009/873/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/556/EEZ od 25. rujna 1989. o uvjetima zdravlja životinja kojima se uređuje trgovina zamecima domaćih životinja vrste goveda unutar Zajednice i njihov uvoz iz trećih zemalja (1), a posebno njezin članak 7. stavak 1. i članak 9. stavak 1. točku (b),
   budući da:

               (1)

               Direktiva 89/556/EEZ propisuje uvjete zdravlja životinja kojima se uređuje trgovina svježim i smrznutim zamecima domaćih životinja vrste goveda unutar Zajednice i njihov uvoz iz trećih zemalja.

               (2)

               Odlukom Komisije 2006/168/EZ od 4. siječnja 2006. o utvrđivanju zahtjeva zdravlja životinja i veterinarskog certificiranja radi uvoza zametaka goveda u Zajednicu (2) propisuje se da države članice mogu odobriti uvoz zametaka domaćih životinja vrste goveda koje su u trećoj zemlji navedenoj u Prilogu I. navedenoj Odluci uzeli ili proizveli odobreni timovi za skupljanje i proizvodnju zametaka navedeni u Prilogu Odluci Komisije 92/452/EEZ od 30. srpnja 1992. o utvrđivanju popisa timova za skupljanje zametaka i timova za proizvodnju zametaka koji su u trećim zemljama odobreni za izvoz zametaka goveda u Zajednicu (3).

               (3)

               Odlukom Komisije 2008/155/EZ od 14. veljače 2008. o utvrđivanju popisa timova za sakupljanje i proizvodnju zametaka u trećim zemljama kojima je odobren uvoz zametaka goveda u Zajednicu (4) Odluka 92/452/EEZ stavljena je izvan snage i zamijenjena. Odlukom 2008/155/EZ propisuje se da države članice mogu uvoziti zametke iz trećih zemalja samo ako su ih uzeli, preradili i pohranili timovi za skupljanje i proizvodnju zametaka iz Priloga navedenoj Odluci.

               (4)

               Direktivom Vijeća 2008/73/EZ od 15. srpnja 2008. o pojednostavljenju postupaka i navođenja i objavljivanja podataka u poljima veterine i zootehnike i izmjeni direktiva 64/432/EEZ, 77/504/EEZ, 88/407/EEZ, 88/661/EEZ, 89/361/EEZ, 89/556/EEZ, 90/426/EEZ, 90/427/EEZ, 90/428/EEZ, 90/429/EEZ, 90/539/EEZ, 91/68/EEZ, 91/496/EEZ, 92/35/EEZ, 92/65/EEZ, 92/66/EEZ, 92/119/EEZ, 94/28/EZ, 2000/75/EZ, Odluke 2000/258/EZ te Direktiva 2001/89/EZ, 2002/60/EZ i 2005/94/EZ (5) izmijenjena je Direktiva 89/556/EEZ i uveden je pojednostavnjeni postupak navođenja i objavljivanja popisa timova za sakupljanje i proizvodnju zametaka u trećim zemljama kojima je odobren izvoz zametaka goveda u Zajednicu. U skladu s tim novim postupkom, koji se primjenjuje od 1. siječnja 2010., nadležnost za sastavljanje popisa više nije biti u nadležnosti Komisije. Popis timova za sakupljanje i proizvodnju zametaka koje je nadležno tijelo treće zemlje odobrilo u skladu s uvjetima iz Direktive 89/556/EEZ i iz kojih se zameci mogu slati u Zajednicu mora se priopćiti samo Komisiji koja ih stavlja na raspolaganje javnosti za potrebe obavješćivanja.

               (5)

               Kao posljedica novog postupka uvedenog Direktivom 2008/73/EZ, Odluka 2008/155/EZ primjenjuje se do 31. prosinca 2009.

               (6)

               Odluku 2006/168/EZ treba stoga na odgovarajući način izmijeniti.

               (7)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Članak 1. Odluke 2006/168/EZ zamjenjuje se sljedećim:

      „Članak 1.
      Opći uvjeti za uvoz zametaka
      Države članice odobravaju uvoz zametaka domaćih životinja vrste goveda (zametaka) skupljenih ili proizvedenih u trećoj zemlji navedenoj u Prilogu I. ovoj Odluci putem odobrenih timova za skupljanje ili proizvodnju zametaka odobrenih u skladu sa člankom 8. Direktive 89/556/EEZ.”

   Članak 2.
   Ova se Odluka primjenjuje od 1. siječnja 2010.
   Članak 3.
   Ova je Odluka upućena državama članicama.

      Sastavljeno u Bruxellesu 30. studenoga 2009.

            Za Komisiju

         Androulla VASSILIOU

            Članica Komisije

      (1)  SL L 302, 19.10.1989., str. 1.

      (2)  SL L 57, 28.2.2006., str. 19.

      (3)  SL L 250, 29.8.1992., str. 40.

      (4)  SL L 50, 23.2.2008., str. 51.

      (5)  SL L 219, 14.8.2008., str. 40.


title: Akt Vijeća od 26. srpnja 1995. o sastavljanju Konvencije o uporabi informacijske tehnologije u carinske svrhe

text:
               19/Sv. 14

               HR

               Službeni list Europske unije

               34

         31995F1127(02)

               C 316/33

               SLUŽBENI LIST EUROPSKE UNIJE

         AKT VIJEĆA
   od 26. srpnja 1995.
   o sastavljanju Konvencije o uporabi informacijske tehnologije u carinske svrhe
   (95/C 316/02)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak K.3. stavak 2. točku (c),
   budući da radi ostvarivanja ciljeva Unije države članice smatraju da je carinska suradnja pitanje od zajedničkog interesa u okviru suradnje koja je predviđena u glavi VI. Ugovora;
   ODLUČILO JE sastaviti Konvenciju, čiji se tekst nalazi u Prilogu i koju su danas potpisali predstavnici vlada država članica Unije;
   PREPORUČUJE da je države članice donesu u skladu s njihovim odgovarajućim ustavnim uvjetima.

      Sastavljeno u Bruxellesu 26. srpnja 1995.

            Za Vijeće

            Predsjednik

         J. A. BELLOCH JULBE


title: 2001/753/EZ: Odluka Komisije od 17. listopada 2001. o upitniku za dostavu izvješća država članica o provedbi Direktive 2000/53/EZ Europskog parlamenta i Vijeća o otpadnim vozilima (priopćena pod brojem dokumenta C(2001) 3096)  Tekst značajan za EGP

text:
               15/Sv. 32

               HR

               Službeni list Europske unije

               75

         32001D0753

               L 282/77

               SLUŽBENI LIST EUROPSKE UNIJE

         ODLUKA KOMISIJE
   od 17. listopada 2001.
   o upitniku za dostavu izvješća država članica o provedbi Direktive 2000/53/EZ Europskog parlamenta i Vijeća o otpadnim vozilima
   (priopćena pod brojem dokumenta C(2001) 3096)
   (Tekst značajan za EGP)
   (2001/753/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2000/53/EZ Europskog parlamenta i Vijeća od 18. rujna 2000. o otpadnim vozilima (1), a posebno njezin članak 9.,
   budući da:

               (1)

               Prema Direktivi 2000/53/EZ države članice Komisiji dostavljaju izvješće o provedbi ove Direktive.

               (2)

               Izvješćem treba iscrpno obuhvatiti kako način ugradnje Direktive u nacionalno pravo tako i njezinu provedbu.

               (3)

               Mjere utvrđene ovom Direktivom u skladu su s mišljenjem Odbora osnovanog na temelju članka 6. Direktive Vijeća 91/692/EEZ (2),

         DONIJELA JE OVU ODLUKU:
   Članak 1.
   Države članice izrađuju svoja izvješća o provedbi Direktive 2000/53/EZ na temelju upitnika u Prilogu.
   Članak 2.
   Ova je Odluka upućena državama članicama.

      Sastavljeno u Bruxellesu 17. listopada 2001.

            Za Komisiju

         Margot WALLSTRÖM

            Članica Komisije

      (1)  SL L 269, 21.10.2000., str. 34.

      (2)  SL L 377, 31.12.1991., str. 48.
   PRILOG
   UPITNIK
   za dostavu izvješća država članica o prenošenju i provedbi Direktive 2000/53/EZ o otpadnim vozilima
   Ranije dostavljene informacije nije potrebno ponavljati, ali molimo navedite gdje i kada je informacija dostavljena.

      1.   Ugradnja u nacionalno pravo

   Jesu li Komisiji dostavljeni nacionalni zakoni i propisi kojima se Direktiva 2000/53/EZ provodi u nacionalnom pravu? (Da/Ne)

               1.1.1.

               Ako je odgovor na pitanje 1.1. „Da”, navedite pojedinosti.

               1.1.2.

               Ako je odgovor na pitanje 1.1. „Ne”, navedite razloge.

         1.2.   Je li država članica prenijela koju od odredaba navedenih u članku 10. stavku 3. putem sporazuma između nadležnih tijela i relevantnoga gospodarskog sektora? (Da/Ne)
   1.3.   Ako je odgovor na pitanje 1.2. „Da”, navedite pojedinosti.
   Ima li proizvođača i vozila koji su izuzeti od članka 7. stavka 4. i članaka 8. i 9., sukladno mogućim dozvoljenim izuzećima prema članku 3. stavku 3. Direktive 2000/53/EZ? (Da/Ne)

               1.4.1.

               Ako je odgovor na pitanje 1.4. „Da”, navedite pojedinosti.

         Jesu li poduzete potrebne mjere sukladno članku 4. stavku 1.? (Da/Ne)

               1.5.1.

               Ako je odgovor na pitanje 1.5. „Da”, navedite pojedinosti.

               1.5.2.

               Ako je odgovor na pitanje 1.5. „Ne”, navedite razloge.

         Jesu li poduzete potrebne mjere sukladno članku 4. stavku 2. točki (a)? (Da/Ne)

               1.6.1.

               Ako je odgovor na pitanje 1.6. „Da”, navedite pojedinosti.

               1.6.2.

               Ako je odgovor na pitanje 1.6. „Ne”, navedite razloge.

         Jesu li poduzete potrebne mjere sukladno članku 5. stavku 1.? (Da/Ne)

               1.7.1.

               Ako je odgovor na pitanje 1.7. „Da”, navedite pojedinosti.

               1.7.2.

               Ako je odgovor na pitanje 1.7. „Ne”, navedite razloge.

         Jesu li poduzete potrebne mjere sukladno članku 5. stavku 2.? (Da/Ne)

               1.8.1.

               Ako je odgovor na pitanje 1.8. „Da”, navedite pojedinosti.

               1.8.2.

               Ako je odgovor na pitanje 1.8. „Ne”, navedite razloge.

         Jesu li poduzete potrebne mjere sukladno članku 5. stavku 3.? (Da/Ne)
   1.9.1.   Ako je odgovor na pitanje 1.9. „Da”, navedite pojedinosti.
   1.9.2.   Ako je odgovor na pitanje 1.9. „Ne”, navedite razloge.
   Je li država članica iskoristila mogućnosti iz članka 5. stavka 3. kojim se proizvođačima, trgovcima i sakupljačima, koji rade u ime ovlaštenog postrojenja za obradu, dozvoljava izdavanje potvrda o obrađivanju otpadnog vozila pod tamo navedenim uvjetima? (Da/Ne)

               1.9.3.1.

               Ako je odgovor na pitanje 1.9.3. „Da”, navedite pojedinosti.

         1.9.4.   Je li država članica iskoristila mogućnost iz posljednjeg podstavka članka 5. stavka 3.? (Da/Ne)
   1.9.5.   Ako je odgovor na pitanje 1.9.4. „Da”, navedite pojedinosti.
   1.9.6.   Ako je odgovor na pitanje 1.9.4. „Da”, je li o tomu obaviještena Komisija? (Da/Ne)
   1.9.7.   Ako je odgovor na pitanje 1.9.6, „Ne”, navedite razloge.
   Jesu li poduzete potrebne mjere sukladno članku 5. stavku 4.? (Da/Ne)

               1.10.1.

               Ako je odgovor na pitanje 1.10. „Da”, navedite pojedinosti, uključujući iscrpne podatke koji se odnose na drugi i treći podstavak članka 5. stavka 4.

               1.10.2.

               Ako je odgovor na pitanje 1.10. „Ne”, navedite razloge.

         Jesu li poduzete potrebne mjere sukladno članku 5. stavku 5.? (Da/Ne)

               1.11.1.

               Ako je odgovor na pitanje 1.11. „Da”, navedite pojedinosti.

               1.11.2.

               Ako je odgovor na pitanje 1.11. „Ne”, navedite razloge.

         Jesu li poduzete potrebne mjere sukladno članku 6. stavku 1.? (Da/Ne)

               1.12.1.

               Ako je odgovor na pitanje 1.12. „Da”, navedite pojedinosti.

               1.12.2.

               Ako je odgovor na pitanje 1.12. „Ne”, navedite razloge.

         Jesu li poduzete potrebne mjere sukladno članku 6. stavku 2.? (Da/Ne)

               1.13.1.

               Ako je odgovor na pitanje 1.13. „Da”, navedite pojedinosti.

               1.13.2.

               Ako je odgovor na pitanje 1.13. „Ne”, navedite razloge.

               1.13.3.

               Ako je odgovor na pitanje 1.13. „Da”, je li primijenjeno izuzeće prema članku 6. stavku 2. drugom podstavku? (Da/Ne)

               1.13.4.

               Ako je odgovor na pitanje 1.13.3 „Da”, navedite pojedinosti.

               1.13.5.

               Ako je odgovor na pitanje 1.13.3 „Da”, jesu li rezultati poslani Komisiji? (Da/Ne)

               1.13.6.

               Ako je odgovor na pitanje 1.13.5 „Ne”, navedite razloge.

         Jesu li poduzete potrebne mjere sukladno članku 6. stavku 3.? (Da/Ne)

               1.14.1.

               Ako je odgovor na pitanje 1.14. „Da”, navedite pojedinosti.

               1.14.2.

               Ako je odgovor na pitanje 1.14. „Ne”, navedite razloge.

         Jesu li poduzete potrebne mjere sukladno članku 6. stavku 4.? (Da/Ne)

               1.15.1.

               Ako je odgovor na pitanje 1.15. „Da”, navedite pojedinosti.

               1.15.2.

               Ako je odgovor na pitanje 1.15. „Ne”, navedite razloge.

         Jesu li poduzete potrebne mjere sukladno članku 6. stavku 5.? (Da/Ne)

               1.16.1.

               Ako je odgovor na pitanje 1.16. „Da”, navedite pojedinosti.

               1.16.2.

               Ako je odgovor na pitanje 1.16. „Ne”, navedite razloge.

         Jesu li poduzete potrebne mjere sukladno članku 7. stavku 1.? (Da/Ne)

               1.17.1.

               Ako je odgovor na pitanje 1.17. „Da”, navedite pojedinosti.

               1.17.2.

               Ako je odgovor na pitanje 1.17. „Ne”, navedite razloge.

         Jesu li poduzete potrebne mjere sukladno članku 7. stavku 2.? (Da/Ne)

               1.18.1.

               Ako je odgovor na pitanje 1.18. „Da”, navedite pojedinosti. Posebno navedite stope ponovne uporabe, recikliranja i oporabe koje su utvrđene za 2006. i 2015.

               1.18.2.

               Ako je odgovor na pitanje 1.18. „Ne”, navedite razloge.

               1.18.3.

               Je li iskorištena odredba sadržana u članku 7. stavku 2. točki (a) drugom podstavku? Ako je odgovor „Da”, navedite pojedinosti.

               1.18.4.

               Ako je odgovor na pitanje 1.18.3. „Da”, jesu li Komisija i ostale države članice obaviještene u skladu s tom odredbom? (Da/Ne). Ako je odgovor „Da”, navedite pojedinosti. Ako je odgovor „Ne”, navedite razloge.

         Jesu li poduzete potrebne mjere sukladno članku 8. stavku 1.? (Da/Ne)

               1.19.1.

               Ako je odgovor na pitanje 1.19. „Da”, navedite pojedinosti.

               1.19.2.

               Ako je odgovor na pitanje 1.19. „Ne”, navedite razloge.

         Jesu li poduzete potrebne mjere sukladno članku 8. stavku 3.? (Da/Ne)

               1.20.1.

               Ako je odgovor na pitanje 1.20. „Da”, navedite pojedinosti.

               1.20.2.

               Ako je odgovor na pitanje 1.20. „Ne”, navedite razloge.

         Jesu li poduzete potrebne mjere sukladno članku 8. stavku 4.? (Da/Ne)

               1.21.1.

               Ako je odgovor na pitanje 1.21. „Da”, navedite pojedinosti.

               1.21.2.

               Ako je odgovor na pitanje 1.21. „Ne”, navedite razloge.

         Jesu li poduzete potrebne mjere sukladno članku 9. stavku 2.? (Da/Ne)

               1.22.1.

               Ako je odgovor na pitanje 1.22. „Da”, navedite pojedinosti.

               1.22.2.

               Ako je odgovor na pitanje 1.22. „Ne”, navedite razloge.

      2.   Provedba Direktive

   Sljedeće informacije dostavljaju se svaki put kad se izvješće o provedbi dostavlja Komisiji. Informacije treba dostaviti u mjeri u kojoj su dostupne, eventualno uzimajući u obzir potrebu da se zaštite povjerljive informacije o komercijalnim i tehničkim pitanjima. Nadalje, podrazumijeva se da obveza dostave informacija o pravno neobvezujućim mjerama sadržanim u Direktivi nema učinka na pravnu prirodu tih mjera.
   Jesu li poduzete nove mjere u skladu s člankom 4. stavkom 1. točkama (a) i (b)? (Da/Ne)

               2.1.1.

               Ako je odgovor na pitanje 2.1. „Da”, navedite pojedinosti.

         2.2.   U skladu s člankom 4. stavkom 1. točkom (c), navedite dostupne informacije o vrstama i količinama recikliranih materijala u vozilima i drugim proizvodima kao i o stanju na tržištu u pogledu recikliranih materijala.
   2.3.   Za svaku godinu razdoblja za koje se podnosi izvješće, navedite broj vozila koja su sakupljena i otpremljena u ovlaštena postrojenja za obradu.
   2.4.   Navedite broj postrojenja za obradu koja su ovlaštena ili registrirana u skladu s člankom 6.
   2.5.   Navedite broj otpadnih vozila bez tržišne vrijednosti ili s negativnom tržišnom vrijednošću koja su otpremljena u ovlaštena postrojenja za obradu. Navedite podatke o prosječnoj negativnoj vrijednosti tih otpadnih vozila.
   2.6.   Navedite broj organizacija ili poduzeća koja se bave obradom a uvela su certificirane sustave upravljanja okolišem.
   Jesu li poduzete nove mjere u skladu s člankom 7. stavkom 1. (Da/Ne)

               2.7.1.

               Ako je odgovor na pitanje 2.7. „Da”, navedite pojedinosti.

         2.8.   Za svaku godinu razdoblja za koje se podnosi izvješće, navedite podatke o postignutim stopama ponovne uporabe, recikliranja i oporabe, prema ciljevima predviđenima u članku 7. stavku 2.
   2.9.   Navedite podatke o informacijama o rastavljanju, skladištenju i ispitivanju koje su proizvođači vozila i proizvođači komponenti dostavili sukladno članku 8. stavcima 3. i 4.
   2.10.   Navedite informacije, u skladu s člankom 9. stavkom 1., ako je primjenjivo, o mogućim strukturnim promjenama u trgovanju motornim vozilima i industrijama koje se bave sakupljanjem, rastavljanjem, rezanjem, oporabom i recikliranjem. Navedite posebno je li uočeno narušavanje tržišnog natjecanja između ili unutar država članica.